Starfsmannafundir með forstjóra : Skipulag , staða og stefna Níu starfsmannafundir með forstjóra verða haldnir á öllum stærstu starfsstöðvum Landspítala dagana 2. - 10. desember 2019 . Á fundunum mun Páll Matthíasson forstjóri kynna nýlegar breytingar á skipuriti , skipulagi og stjórnendum spítalans , greina frá hagræðingaraðgerðum til að bæta fjárhagsstöðu og fjalla um framtíðarsýn og stefnu Landspítala . Í lokin gefst svigrúm til að spyrja spurninga . Fundirnir eru opnir öllu starfsfólki meðan húsrými og verkefnastaða þess leyfir . Fundirnir verða um 45 mínútur að lengd . Einn fundurinn verður í beinni útsendingu á vefsvæðum og samfélagsmiðlum Landspítala og upptaka af honum verður aðgengileg að fundi loknum . Hægt er að senda inn spurningar og ábendingar til forstjóra á netfangið samskipti@landspitali.is . 11:30 - 12:15 Skaftahlíð 24 ( Víðihlíð 4 ) Þriðjudagur 3. desember